**ACTA DE LA REUNIÓ DE LA COMUNA 24 d’OCTUBRE**

**Nota Prèvia:**

Aquesta reunió era la prevista pel 10 d’octubre, aquell dia es va suspendre per falta de quòrum. Les companyes que si van assistir-hi, van compartir el seu malestar. Per evitar aquestes circumstàncies en pròximes ocasions potser, caldria valorar la necessitat de què totes confirmem la nostra assistència per prendre decisions col·lectives abans de la reunió. És important garantir la regularitat de les reunions de la COMUNA.

**ORDRE DEL DIA DE LA COMUNA 24 D’OCTUBRE**

Comencem la reunió a les 18:30 hores. Consensuem in situ entre totes un ordre del dia, les companyes que moderaran la reunió i faran l’acta.

1. **Roda de grups de CLD**
2. **Informació Comi-Petita (Funcionament dia a dia Ca La Dona)**
3. **Informació resta de comissions**
4. **Acord de calendari i grup per la preparació de la propera comuna.**

1. **Roda dels Grups.**

En la roda d’intervencions s’anomenen els grups presents i s’aprofita per valorar o explicar activitats ja realitzades o en agenda.

**-Fem Art:** (<http://www.femartmostra.org/>)

### Divendres 27 d’octubre Festa de Cloenda edició FemArt'17: Il·limitades a Ca la Dona.

### *18:30 Acció participativa de Dance Here Project a la plaça 8 de març*

*19h Estrena Lectura dramatitzada de l’obra ‘De generacions’ de l’autora Isabel Franc.*

*20h Karaoke Feminista "Magadalenas del sexo convexo" de la artista Belo C.Atance*

*20:30 KAFETA FEMINISTA Festa amb DJ a càrrec de: Les Fatales i Radio Whisky Bar*

Ens comparteixen que podem gaudir del mural de la Mina Hamada al pati de Ca La Dona en el marc de l’exposició. Demanen col·laboració dels grups pels torns de la Kafeta, ens enviaran un doodle.

### -Tamaia: ([www.tamaia.org](http://www.tamaia.org))

### Ens conviden a participar de les activitats dels propers dies 20, 22 i 24/11:. [ACTES] 25 Anys de Sororitat Tamaia viure sense violència,

*20/11 - Taula:**La pràctica que col·loca les dones en el centre (Pati Maning)*

*22/11 - Taula: 25 anys filant polítiques feministes (Sala Cuina* ***– Bonnemaison).***

*24/11 –Taula****:*** *Celebrant la sororitat: 25 anys teixint xarxes (Ca la Dona)*

**-Dones x Dones (**<http://www.caladona.org/grups/?page_id=24>)

# -El 9 d’octubre Dones x Dones i Prou Violència, van organitzar un acte: **“Desafiaments per a la construcció de la pau donis del Feminisme popular”** amb la Sandra Isaza Giraldo, membre de la Red Feminista Antimilitarista de Medellín (Colombia).

# -El 16 d’octubre van organitzar una Trobada- debat amb Glòria Amparo Suárez de *l’ORGANIZACIÓN FEMENINA POPULAR* – *OFP-* *),* “Una organització social de dones, nascuda fa 45 anys en el municipi de Barrancabermeja *defensores de DDHH”.*

**-Xarxa Feminista: (**<http://www.xarxafeminista.org/>)

**El passat dia 20 d’ octubre van organitzar amb la Comissió Gènere- Taula per Mèxic i amb el suport de C**a la Dona , Dones x Dones i Tamaia un DIALEG D**efensem la vida: “Resistències i construcció social des de les dones de Mèxic i Catalunya”, amb la participació de:**

*-Norma Andrade, del Grup d’Acció pels Drets Humans i la Justícia Social (lluita contra el feminicidi). – Ximena Antillón, de FUNDAR (acompanyament psicosocial a familiars del cas Ayozinapa). – Ernestina Ortíz Peña, representant de la Coordinadora Nacional de Dones Indígenes CONAMI i del Congrés Nacional Indígena CNI*.

Un acte molt emotiu i de reconeixement de les seves lluites.

**-Centre de Documentació: (**<http://centredocumentacio.caladona.org/biblioteca/>)

El 23 d’ octubre van organitzar un acte per commemorar “**el paper de les dones a la revolució russa”.** Van participar:

*–Adelina Escandell, mestra i presidenta de la Fundació Alternativa.*

*–Tània Verges, professora del Dep. de Ciències Polítiques i Socials de la UPF.*

*–Sílvia Comes, cantautora i membra de les Kol·lontai.*

*– Mercè Otero-Vidal, conductora de l’acte.*

Molta gent i en acabar l’acte una copa de cava.

**-Novembre Feminista: (**<https://novembrefeminista.wordpress.com/>)

Valoren com molt positiva la celebració de la **I Assemblea feminista a Catalunya per l’ abordatge de les violències masclistes** el passat 21 d’octubre a Ca la Dona. Es van inscriure a prop de 170 feministes, i més de 130 van tenir una participació real, més de 40 grups representants d’arreu de Catalunya. Els debats es van articular entorn de “violències sexuals”, “Discursos e idees per l’abordatge”, “Mitjans de comunicació i Xarxes Socials” i “Autodefensa Feminista”. Penjaran en la seva web els continguts de les relatories amb possibles consensos i prioritats d’agendes d’accions. Informen de la convocatòria per la preparació del 25 N el dimecres 25 d’octubre.

**-Mirades Violetes (**<http://www.caladona.org/grups/?page_id=530>**)**

Informen que dins del dins del cicle sobre “**Els mecanismes del canvi social**”, el dimarts 26 de setembre, a les 19h es va fer la presentació del llibre de **Dolores Juliano**, “**Tomar la palabra: Mujeres, discursos y silencios”** (edicions Bellaterra, 2017), amb la participació de **Fina Birulés. Èxit de participació.** Es va cancel·lar la presentació del llibre de Verena Stolke sobre Racisme i Sexualitat a la Cuba colonial programada pel 16 d’octubre.

**-Dones Juristes: (**<http://donesjuristes.cat/>)

Traslladen a la Comuna preguntes sobre la marxa de la planificació de la distribució d’espais de Ca la Dona. Elles tenen una secretaria però la complexitat estaria en la ubicació de l’espai de consulta “Espais dels Drets”, necessiten per complir la normativa legal tenir un espai fix amb un armari tancat amb clau on arxivar els expedients.

**-Degenerades:**

Informen que per implicar a totes les integrants del grup en la dinàmica de CLD i de la comuna participaran un parell de persones fen rotacions. També comuniquen que per les seves dinàmiques d’horaris laborals no garanteixen assistir a les reunions abans de les 18:30 hores, les 19 hores seria l’hora optima per començar les reunions.

**-Marxa Mundial de Dones: (**<http://marxamundialdedones.blogspot.com.es/>**)**

Comparteixen amb nosaltres que per situacions personals d’algunes integrants del grup no estan en un moment de molta activitat.

**- Horteres: (**<https://femhortcaladona.wordpress.com/>**)**

El 19 d’octubre van organitzar una conferència sobre **Alimentació Saludable: Mites i veritats**

a càrrec de Manela Gonzalez Griñán.

També van participar en la reunió els grups:

-**Feministes x la Independència (**<https://feministesperlaindependencia.cat/>**)**

**- Xarxa de Dones per la Salut, (**<http://xarxadedonesperlasalut.org/>**)**

**- Bollos en teoria, (**<http://bollosenteoria.blogspot.com.es/>**)**

**-Grup de sèries**

|  |  |
| --- | --- |
|  |  |

**2. Informació Comi-Petita:**

**- “invasió” de les ARNES:**

Del grup de coordinació de l’Ajuntament, Ca la Dona i Ibertrac on es la Sandra es va decidir:

Fumigar i fer fora tota la llana, a qual és la font de les arnes. La fumigació finalitzarà segurament a finals novembre.

**-Formació funcionament de CLD: (fins al 31 d’octubre)**

Aviat ocuparem les noves plantes de Ca la Dona i preveiem que hi haurà activitats més enllà de l'horari de Secretaria, per això, és important que tots els grups puguin ser autònoms i tenir cura de la casa pel que fa a temes bàsics com obrir i tancar l'edifici, control de l'accés, entre d'altres.   
  
Per aquest motiu, s'ha programat una petita **formació** a la qual cal que assisteixi, **mínim, una o dues persones de cada grup**. El fet que algunes companyes de cada grup coneguin aquests temes a fons ens facilitarà molt, en el futur, el funcionament i la cura de Ca la Dona. Us agrairem que ompliu [**aquest formulari**](https://docs.google.com/forms/d/e/1FAIpQLSd2oIBBcXgdUBjoZUbFncL0NS06-2uuxyIwNLrI9CPOBIX5hg/viewform?c=0&w=1).

**- Mobiliari:**

Amb l’horitzó de poder fer la mudança durant el mes de desembre, s ‘han fet els encàrrecs dels mobles a mida per la segona planta, secretaries.

**-** **Mudança i Neteja: (finals de novembre-començament de desembre)**

Si som optimistes, es contempla la possibilitat que es pugui començar a fer el trasllat a les plantes superiors, sobretot a la segona planta a començament de desembre. Els grups haurien de comprometre’s tant en la col·laboració del trasllat com en la neteja de CLD. Ens enviaran uns formularis per establir torns. Caldrà estar atentes.

**-Distribucions d’espais:**

Es presentarà en pròximes reunions de la Comuna la feina les propostes treballades amb la Sandra.

**3. Informació resta de comissions**

**-ACTIVITATS:**

EL 11 de novembre s’organitzarà una **FESTA** tan per les sòcies de CLD com amigues properes. Un espai de relació amb **música de DJ’S**. Tindran begudes i es demanarà col·laboració econòmica a la gent.

Es va obrir un debat sobre les competències de la comissió d’activitats, es va veure que els criteris que tenia la gent que està participant en aquesta comissió no coincidien potser amb els objectius que s’havien definit durant el procés de “Texim Ca la Dona”. Però les interpretacions per part de la gent de la Comuna també tenia molts matisos, així que es va quedar en revisar el contingut de l’ informe i tornar a palar.

**-CRITERIS , VALORS:**

El pròxim **7 de novembre a les 18:30** es convoca una **assemblea a Ca la Dona** per tancar el treball iniciat sobre **“Definint valors, objectius i criteris de Ca la Dona”.** Al llarg del treball realitzat el curs anterior es van concretar els valors i els objectius que ens identificaven. Va quedar pendent la definició de criteris i en aquesta sessió es vol desenvolupar conjuntament la tasca de definir els que ara són més prioritaris.

El **projecte Ca la Dona** és viu i caldrà anar definint criteris a mesura que la Casa vagi acollint sòcies, integrant projectes, generant idees, obrint mirades que, les dones, amb la nostra diversitat, anirem aportant amb la vida que s’hi aplega.

Es proposa un treball en grups per recollir propostes de criteris sobre els temes següents:

*– Incorporació noves sòcies: Qui? Què? Per a què? Quan? Com?*

*– Ús de la Casa: Qui? Què? Per a què? Quan? Com?*

*– Sostenibilitat econòmica: Qui? Què? Per a què? Quan? Com?*

**4. Acord de calendari i grup per la preparació de la propera comuna.**

**Dimarts 14 de novembre, a les 18: 30 hores. Q**ueden encarregades de la dinamització de la reunió: Dolo Pulido, Inès Sanjurjo i Montse Benito